पाएं अपने शहर की ताज़ा ख़बरें और फ्री ई-पेपरडाउनलोड करें
आप सेहतमंद रहने के लिए बाजार से ताजे फल और सब्जियां खरीदने के लिए आए हैं। दिनभर दुकानों पर आने वाले ग्राहक फल और सब्जियों को हाथ लगाकर चेक करते हैं। इसके बाद हर व्यक्ति घर ले जाकर सही तरीके से उसे साफ करने कुछ जरूरी नहीं समझता है।
ऐसे में यह संक्रमण का कारण बन सकता है। आप सावधानी और जागरूकता के साथ फल और सब्जी की खरीदारी कीजिए इनके साथ बीमारी अपने घर मत ले जाइए। इस तरह का जागरूकता संदेश यातायात प्रभारी वर्षा गौर ने शनिवार को नेहरू स्टेडियम मैदान में लगी फल, सब्जी की दुकानों पर खरीदारी करने आए लोगों को दिया। उन्होंने फुटपाथ पर और हाथ ठेले पर फल, सब्जी बेचने वाले दुकानदारों को समझाइश दी कि वे अपने यहां एकदम से भीड़ न लगने दें। दुकान पर फिजिकल डिस्टेंस का अनिवार्य रूप से पालन कराएं। उन्होंने सभी को यह भी चेतावनी दी कि बिना मास्क लगाए लोगों को सब्जी का विक्रय ना करें। ऐसा पाए जाने पर उनके खिलाफ जुर्माने की कार्यवाही की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn